
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2355 

3 Νοεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ιδρυση Εργαστηρίου Φαρμακολογίας στο Τμήμα Φαρ¬ 
μακευτικής της Σχολής Επιστημών Υγείας και έγκρι¬ 
ση του εσωτερικού κανονισμού λειτουργίας του.. 1 

Ίδρυση Εργαστηρίου Παιδιατρικών Νοσηλευτικών 
Εφαρμογών στο Τμήμα Νοσηλευτικής της Σχο¬ 
λής Επιστημών Υγείας και έγκριση του εσωτερι¬ 
κού κανονισμού λειτουργίας του. 2 

Ίδρυση Εργαστηρίου Δημοσιογραφικών Σπουδών και 
Επικοινωνιακών Εφαρμογών στο Τμήμα Επικοινω¬ 
νίας και Μέσων Μαζικής Ενημέρωσης της Σχολής 
Οικονομικών και Πολιτικών Επιστημών και έγκριση 


του εσωτερικού κανονισμού λειτουργίας του. 3 

ΑΠΟΦΑΣΕΙ Σ 

Αριθμ. πράξης 133 (1) 


Ίδρυση Εργαστηρίου Φαρμακολογίας στο Τμήμα Φαρμα¬ 
κευτικής της Σχολής Επιστημών Υγείας και έγκριση 
του εσωτερικού κανονισμού λειτουργίας του. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Το άρθ. 80 παρ. 24 του Ν. 4009/2011 όπως ισχύει με 
το άρθ. 96 του Ν. 4310/2014. 

2. Το άρθ. 7, παρ. 5 του Ν. 1268/1982 όπως αντικατα- 
στάθηκε με την παρ. 22γ του άρθ. 13 του Ν. 3149/2003. 

3. Την από 21-7-2015 απόφαση της Πανεπιστημιακής 
Συγκλήτου. 

4. Την από 6-5-2015 απόφαση της Κοσμητείας της 
Σχολής Επιστημών της Αγωγής. 

5. Την από 3-2-2015 απόφαση της Συνέλευσης του 
Τμήματος Φαρμακευτικής. 

6. Το γεγονός ότι το Εργαστήριο Φαρμακολογίας θα 
λειτουργεί αποκλειστικά με ίδιους πόρους και δεν θα 
βαρύνει τον προϋπολογισμό του Ιδρύματος, αποφασί¬ 
ζουμε: 


Αρθρο 1 

Ιδρύεται στο Τμήμα Φαρμακευτικής της Σχολής Επι¬ 
στημών Υγείας του Εθνικού και Καποδιστριακού Πανε¬ 
πιστημίου Αθηνών και κατανέμεται στον Τομέα Φαρμα¬ 
κευτικής Χημείας Εργαστήριο Φαρμακολογίας, το οποίο 
εξυπηρετεί εκπαιδευτικές και ερευνητικές ανάγκες στα 
εξής αντικείμενα. Το Εργαστήριο Φαρμακολογίας έχει ως 
αντικείμενο εργασιών τα ακόλουθα: ερευνητικές φαρμα¬ 
κολογικές μελέτες ουσιών ή παραγόντων που έχουν ή 
μπορεί να έχουν θεραπευτικές ή διαγνωστικές ιδιότητες. 
Μελέτες βιολογικών και βιοχημικών συστημάτων (ζώων, 
ιστών ενζύμων, υποδοχέων, κ.λπ.) για την κατανόηση του 
μηχανισμού δράσης των εξεταζόμενων ουσιών ή παρα¬ 
γόντων, την εξάσκηση των φοιτητών με κατάλληλες ερ¬ 
γαστηριακές ασκήσεις στη Φαρμακολογία. 

Αρθρο 2 

Το Εργαστήριο έχει ως αποστολή 

1. Την κάλυψη των διδακτικών και ερευνητικών ανα¬ 
γκών σε προπτυχιακό και μεταπτυχιακό επίπεδο του 
Τμήματος Φαρμακευτικής του ΕΚΠΑ στα αντικείμενα 
με τα οποία ασχολείται. 

2. Το σχεδίασμά και την εκτέλεση πειραματικών ερευ¬ 
νητικών προγραμμάτων με σκοπό τη μελέτη και ανα¬ 
ζήτηση νέων διαγνωστικών και θεραπευτικών ουσιών, 
προϊόντων, αντιδραστηρίων ή/και μεθόδων. 

3. Την κάδε μορφής συνεργασία με όλα τα κέντρα 
ερευνών και ακαδημαϊκά ιδρύματα της ημεδαπής ή της 
αλλοδαπής, εφόσον οι επιστημονικοί στόχοι συμπίπτουν 
συμβαδίζουν και αλληλοσυμπληρώνονται με εκείνους 
του εργαστηρίου. 

4. Την εξυπηρέτηση των διαφόρων κοινωνικών ανα¬ 
γκών, όταν και όποτε ζητείται συγκεκριμένη συνδρομή 
σε δέματα με τα οποία ασχολείται το Εργαστήριο. 

5. Την οργάνωση τοπικών, εθνικών και διεθνών συ¬ 
νεδρίων, συμποσίων, σεμιναρίων, διαλέξεων και μετεκ- 
παιδευτικών μασημάτων, με σκοπό την ενημέρωση του 
κοινού, της επιστημονικής κοινότητας, του προσωπικού 
του Εργαστηρίου κ.λπ. 

6. Την παροχή υπηρεσιών κατά τα προβλεπόμενα στο 
Π.δ. 159/1984 (Α753). 

Άρθρο 3 
Προσωπικό 

Το προσωπικό του Εργαστηρίου απαρτίζεται από κα¬ 
θηγητές και Λέκτορες του Τμήματος Φαρμακευτικής 
του ΕΚΠΑ, που το γνωστικό τους αντικείμενο εμπίπτει 
στα ερευνητικά ενδιαφέροντα του Εργαστηρίου, όπως 
αυτά ορίζονται ανωτέρω (αντικείμενο εργασιών), καθώς 
και από μέλη ΕΔΙΠ, ΙΔΑΧ ή ΕΤΕΠ και λοιπού επιστημο¬ 
νικού, διοικητικού και βοηθητικού προσωπικού, που το¬ 
ποθετείται στο Εργαστήριο, σύμφωνα με τις εκάστοτε 
ισχύουσες διατάξεις. 

Τα δικαιώματα και οι υποχρεώσεις του προσωπικού 
που στελεχώνει το Εργαστήριο είναι αυτά που προβλέ- 
πονται από τις κείμενες διατάξεις για κάδε κατηγορία. 

Ειδικότερα, τα μέλη ΔΕΠ συμμετέχουν ενεργά στην 
οργάνωση και υλοποίηση της θεωρητικής και πρακτικής 
εκπαίδευσης των φοιτητών (προπτυχιακών - μεταπτυ¬ 
χιακών) στην οργάνωση και ομαλή λειτουργία του Ερ¬ 
γαστηρίου καθώς και στις διδακτικές ερευνητικές, επι¬ 
στημονικές και κοινωνικές εκδηλώσεις που οργανώνει. 

Αρθρο 4 

Διοίκηση -Αρμοδιότητες 

Κάδε Εργαστήριο διευθύνεται από μέλος ΔΕΠ του 
Τμήματος Φαρμακευτικής, που ορίζεται σύμφωνα με 
τις κείμενες διατάξεις. 

Ο διευθυντής ασκεί τις αρμοδιότητες που ορίζονται 
εκ του νόμου και επιπλέον: 

1. Συντονίζει το διδακτικό και ερευνητικό έργο και 
εισηγείται υπηρεσιακά την κατανομή του εκπαιδευτικού 
έργου στα μέλη του Εργαστηρίου και τους επιβλέπο- 
ντες των φοιτητικών ασκήσεων. 

2. Μεριμνά για την οικονομική διαχείριση των εσόδων 
του Εργαστηρίου. 

3. Μεριμνά για τη στελέχωση του Εργαστηρίου με το 
αναγκαίο προσωπικό. 

4. Μεριμνά για την κατανομή των χώρων του Εργα¬ 
στηρίου. 

5. Μεριμνά για την υλοποίηση των αποφάσεων των 
συλλογικών οργάνων. 

6. Υποβάλλει τον ετήσιο απολογισμό των δραστηρι¬ 
οτήτων του Εργαστηρίου. 

7. Εισηγείται τους υπεύθυνους αναλωσίμων υλικών και 
του κινητού εξοπλισμού. 

8. Υπογράφει κάδε εξερχόμενο έγγραφο και γενικά 
είναι υπεύθυνος για την ομαλή και αποδοτική λειτουργία 
του Εργαστηρίου. 

Αρθρο 5 
Λειτουργία 

1. Το Εργαστήριο λειτουργεί κατά τις εργάσιμες μέρες 
και ώρες, σύμφωνα με τον κανονισμό του ιδρύματος. Το 
ωράριο εργασίας του προσωπικού είναι αυτό που προ- 
βλέπεται από τις κείμενες διατάξεις για κάδε κατηγορία. 

2. Ο διευθυντής ενημερώνεται πριν από τη διεξαγω¬ 
γή κάδε εργασίας που γίνεται στο Εργαστήριο στα 
πλαίσια ερευνητικού προγράμματος ή άλλου έργου που 
έχει αποφασισθεί και καθορίζει μέσα στα πλαίσια της 
αποστολής του Εργαστηρίου την προτεραιότητα στη 
χρησιμοποίηση οργάνων και χώρων σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του Εργαστηρίου, τη χρησιμοποίηση οργάνων 


και υλικών που ανήκουν σ' αυτό, την παραμονή των 
εργαζομένων (προσωπικού, επισκεπτών), στους χώρους, 
όπου τηρούνται ειδικοί κανόνες ασφαλείας που αποσκο¬ 
πούν στην προφύλαξη της υγείας και αρτιμέλειας των 
εργαζομένων καθώς και στην προστασία των οργάνων 
και εγκαταστάσεων του από βλάβες. 

4. Η χρησιμοποίηση ειδικών οργάνων του Εργαστηρίου 
επιτρέπεται μόνο στο προσωπικό του Εργαστηρίου ή 
άλλους ερευνητές που έχουν ειδική επί των οργάνων 
αυτών εκπαίδευση και εξουσιοδότηση. Κινητά όργανα 
και σκεύη, τα οποία παραδίδονται για τη διεξαγωγή 
εργασιών επιστρέφονται, μετά τη χρησιμοποίηση τους, 
στην κατάσταση που είχαν παραδοθεί. 

5. Με εισήγηση του διευθυντή στα αρμόδια όργανα 
του ιδρύματος είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες του Εργαστηρίου, μέσω ερευνητικών 
προγραμμάτων ή άλλων πηγών. 

6. Ο διευθυντής μπορεί να αναθέτει σε μέλος του Ερ¬ 
γαστηρίου τη διοικητική και γραμματειακή υποστήριξη 
του Εργαστηρίου. 

7. Αρμόδια όργανα για την επίλυση προβλημάτων 
που ενδέχεται να ανακύψουν κατά τη λειτουργία του 
Εργαστηρίου είναι κατά προτεραιότητα η Γενική Συνέ¬ 
λευση του Τομέα Φαρμακευτικής Χημείας και η Γενική 
Συνέλευση του Τμήματος Φαρμακευτικής. 

Αρθρο 6 

Εργαστηριακές Ασκήσεις 

Α. Γ ενικά 

1. Οι Εργαστηριακές ασκήσεις γίνονται με σκοπό να 
εξοικειωθούν οι εκπαιδευόμενοι με εργαστηριακές τε¬ 
χνικές και μεθοδολογία. 

2. Επιδιώκεται η κατανόηση του τρόπου με τον οποίο 
α) τεκμηριώνεται βιβλιογραφικά κάδε πείραμα που 
προγραμματίζεται, β) καταστρώνεται η εκτέλεση του, 
γ) χρησιμοποιούνται οι απαραίτητες συσκευές και όρ¬ 
γανα, δ) επεξεργάζονται, παρασκευάζονται ή και απομο¬ 
νώνονται τα τελικά προϊόντα, ε) εκτιμάται ποσοτικά ένα 
φυσικό μέγεθος και στ) ελέγχονται τα αποτελέσματα. 

3. Οι ημέρες και ώρες των ασκήσεων των φοιτητών 
καθορίζονται σύμφωνα με το πρόγραμμα σπουδών. Η 
ώρα προσέλευσης και αποχώρησης των φοιτητών πρέ¬ 
πει να τηρείται επακριβώς. Ανώτατο όριο καθυστέρησης 
10 λεπτά κατά την προσέλευση. Η αποχώρηση γίνεται 
με τη λήξη του εργαστηριακού χρόνου ή άλλως μετά 
την ολοκλήρωση της άσκησης. 

4. Δεν επιτρέπεται η απομάκρυνση των φοιτητών από 
το Εργαστήριο των ώρα της άσκησης εκτός αν δοθεί 
άδεια από τον υπεύθυνο του Εργαστηρίου. 

5. Η ομαλή λειτουργία του Εργαστηρίου δεν πρέπει 
να διακόπτεται καθ’ όλη τη διάρκεια του ακαδημαϊκού 
έτους. 

Β. Μελέτη, Εξέταση και Διεξαγωγή Ασκήσεων 

1. Απαραίτητη προϋπόθεση για την εκδήλωση του 
αποτελέσματος τμηματικών ή πτυχιακών εξετάσεων 
είναι η επιτυχής συμπλήρωση όλων των εργαστηρια¬ 
κών ασκήσεων που προβλέπονται από το πρόγραμμα 
σπουδών. 

2. Ο αριθμός των επιτρεπομένων απουσιών δεν μπορεί 
σε καμιά περίπτωση να υπερβαίνει το 10% του αριθμού 
των εργαστηριακών ασκήσεων. Φοιτητής του οποίου οι 
απουσίες ξεπερνούν το ποσοστό αυτό υποχρεώνεται να 

επανασκηθεί την επόμενη χρονιά σε χρόνο που καθο¬ 
ρίζεται από το Εργαστήριο, ανάλογα με την ευχέρεια 
άσκησης φοιτητών που έχει. 

3. Ο ασκούμενος φοιτητής οφείλει να γνωρίζει το 
θεωρητικό μέρος της άσκησης προετοιμαζόμενος κα¬ 
τάλληλα, εφ’ όσον έχει ενημερωθεί από το προσωπικό 
του Εργοστασίου. Ο τρόπος εκτίμησης της θεωρητικής 
και πρακτικής απόδοσης κάδε φοιτητή καθώς και η 
βαθμολογία που καθορίζονται από το Εργαστήριο. 

Γ. Παραλαβή Υλικού, Αντιδραστηρίων και Οργάνων. 

1. Τα όργανα, τα σκεύη και τα αντιδραστήρια για τις 
ασκήσεις, διατίθενται από το Εργαστήριο. 

2. Οι ασκούμενοι φοιτητές υποχρεώνονται μετά το 
πέρας των εργαστηριακών ασκήσεων να παραδώσουν 
το εργαστηριακό υλικό στην κατάσταση που το πα- 
ρέλαβαν. 

3. Τα όργανα δεν χρησιμοποιούνται από τους φοιτη¬ 
τές πριν δοθούν οδηγίες από τα μέλη ΔΕΠ και ΕΔΤΠ, 
είναι ιδιαίτερα προσεκτικοί κατά τη χρήση τους και 
αναφέρουν κάδε τυχόν βλάβη στους υπεύθυνους. Μετά 
το πέρας της άσκησης τα όργανα καθαρίζονται και τα¬ 
κτοποιούνται σύμφωνα με τις οδηγίες του προσωπικού 
του εργαστηρίου. 

4. Σε περίπτωση απώλειας εργαστηριακού υλικού ή 
θραύσεως υάλινου σκεύους εξ υπαιτιότητας των, οφεί¬ 
λουν να το αντικαταστήσουν. 

Δ. Τάξη και Καθαριότητα 

1. Για την ομαλή και απρόσκοπτη λειτουργία του Ερ¬ 
γαστηρίου πρέπει να τηρούνται οι παρακάτω όροι: 

2. Δεν επιτρέπεται η παρουσία ξένων προσώπων στο 
Εργαστήριο κατά τη διάρκεια των ασκήσεων. 

3. Οι φοιτητές προσέρχονται φορώντας άσπρη εργα¬ 
στηριακή μπλούζα. 

4. Δεν επιτρέπεται το κάπνισμα από οποιοδήποτε ευ¬ 
ρισκόμενο στον Εργαστηριακό χώρο. 

5. Δεν επιτρέπεται η λήψη τροφών και ποτών ως και 
η διατήρησή τους στον Εργαστηριακό χώρο. 

6. Κάδε φοιτητής οφείλει να διατηρεί την εργαστηρι¬ 
ακή δέση του απολύτως εν τάξει και καθαρή. 

7. Οι φοιτητές οφείλουν να ακολουθούν τις οδηγίες 
του προσωπικού προς τους διαφόρους χειρισμούς. 

8. Οι φοιτητές δεν επιτρέπεται να εκτελούν πειράματα 
ή μετρήσεις που δεν περιλαμβάνονται στο πρόγραμμα 
ή δεν έχουν υποδειχθεί από τους υπευθύνους του Ερ¬ 
γαστηρίου. 

9. Η απόρριψη των αχρήστων ουσιών (στερεών ή 
υγρών), γίνεται σύμφωνα με τις οδηγίες των υπευθύνων. 

Ε. Ασφάλεια φοιτητών 

Η ασφάλεια των ασκουμένων αποτελεί πρώτιστο μέ- 
λημα των υπευθύνων του Εργαστηρίου με την προϋπό¬ 
θεση ότι οι ασκούμενοι φοιτητές, έχουν πλήρη γνώση 
της άσκησης πριν την έναρξη του Εργαστηρίου και 
τηρούν τους βασικούς κανόνες ασφαλείας όπως συνο¬ 
ψίζονται κατωτέρω: 

1. Εργασία με Τοξικές Ουσίες: Όλες οι χημικές ουσίες που 
χρησιμοποιούνται για την άσκηση των φοιτητών πρέπει να 
θεωρούνται επικίνδυνες για την υγεία και να μεταχειρίζο¬ 
νται ανάλογα. Κατά τη χρήση τους πρέπει να αποφεύγεται 
η επαφή με το δέρμα ή το αναπνευστικό σύστημα. 

α) Κανόνες Προφύλαξης από Τοξικές Ουσίες 

ί) Εργασίες με πτητικές τοξικές ουσίες γίνονται υπο¬ 
χρεωτικά σε απαγωγούς, οι οποίοι λειτουργούν κανο¬ 
νικά. 


μ) Ελέγχονται πάντα και με ιδιαίτερη προσοχή οι στρό¬ 
φιγγες αερίων. Οι αντίστοιχοι σωλήνες παροχής αερίου 
πρέπει να είναι σε πολύ καλή κατάσταση. 

ίϋ) Δεν χρησιμοποιούνται σιφώνια με το στόμα για την 
αναρρόφηση τοξικών διαλυμάτων ή ουσιών. Τα κατάλ¬ 
ληλα όργανα παρέχονται από το Εργαστήριο. 

ίν) Οι ασκούμενοι φοιτητές (αυτονόητα και το υπεύθυ¬ 
νο προσωπικό του Εργαστηρίου) πρέπει να γνωρίζουν 
αν οι χημικές ουσίες που χρησιμοποιούνται είναι τοξικές 
και σε ποιο βαθμό. 

ν) Η βοήθεια σε περίπτωση ατυχήματος πρέπει να 
είναι άμεση. 

νί) Κατά την εργασία με ιδιαίτερα τοξικές ουσίες 
χρησιμοποιούνται προστατευτικά γάντια και γυαλιά 
τα οποία διατίθενται από το Εργαστήριο, 
β) Εργασία με Εύφλεκτες Ουσίες: 
ί) Δεν πρέπει να υπάρχουν λύχνοι αναμμένοι χωρίς 
λόγο. 

ϋ) Δεν επιτρέπεται να υπάρχουν στους χώρους των 
Εργαστηρίων μεγάλες ποσότητες διαλυτών. 

ίϋ) Τηρούνται σχολαστικά οδηγίες που δίνονται για 
τον τρόπο θέρμανσης και χειρισμού εύφλεκτων ουσιών 
(υδρόλουτρα, μανδύες, κ.λπ.). 

ίν) Ο μεγαλύτερος κίνδυνος από ατυχήματα με εύφλε¬ 
κτες ουσίες οφείλεται στην έλλειψη της απαραίτητης 
προσοχής και τάξης, τόσο στην εργαστηριακή δέση όσο 
και κατά τη διάρκεια των ασκήσεων. Εύφλεκτες ουσίες 
δεν επιτρέπεται να μένουν πάνω, στον πάγκο, όταν οι 
ασκούμενοι φοιτητές εργάζονται και προπαντός όταν 
υπάρχουν λύχνοι αναμμένοι. 

ν) Στις αίθουσες ασκήσεων πρέπει να υπάρχουν πυ¬ 
ροσβεστικά σημεία με πυροσβεστήρες, 
γ) Εργασία με Βιολογικά Δείγματα και Ραδιοϊσότοπα: 
ί) Σε περίπτωση εργαστηριακών ασκήσεων και πειρα¬ 
μάτων που γίνονται σε βιολογικά δείγματα οι φοιτητές 
θα πρέπει να ενημερώνονται για τη σχετική δεοντολο¬ 
γία, τους πιθανούς κινδύνους και τους ειδικούς τρόπους 
εργασίας. Επιπρόσθετα πρέπει να λαμβάνονται όλες οι 
απαραίτητες προφυλάξεις για προστασία των εργαζο¬ 
μένων, των εργαστηρίων και γενικότερα του περιβάλ¬ 
λοντος, σύμφωνα με τους διεθνείς κανονισμούς. 

ϋ) Σε περίπτωση εργασίας με ραδιοϊσότοπα ισχύουν 
οι κανόνες ασφαλείας που προβλέπονται για εργασία 
με τοξικές ουσίες. Επιπλέον πρέπει να τηρούνται επα¬ 
κριβώς οι κανονισμοί ραδιοπροστασίας της ΕΕΑΕ, οι 
οποίοι αναφέρονται στην επισήμανση, την προφύλαξη, 
τη χρήση ή και την απόρριψη των ραδιενεργών αποβλή¬ 
των. Πριν από οποιαδήποτε ενέργεια οι φοιτητές ενη¬ 
μερώνονται λεπτομερώς για κάδε πτυχή της άσκησης 
καθώς και για τα προβλήματα που τυχόν θα προκόψουν, 
δ) Υποχρεώσεις Προσωπικού 

ί) Οι υπεύθυνοι των ασκήσεων υποχρεώνονται να προ¬ 
σέρχονται τουλάχιστον 10 λεπτά πριν από την έναρξη 
των ασκήσεων και θα πρέπει να έχουν φροντίσει για 
την προπαρασκευή των αντιδραστηρίων και οργάνων, 
ώστε απρόσκοπτα να αρχίζει η άσκηση των φοιτητών 
σε καθορισμένη ώρα. 

ϋ) Σε όλη τη διάρκεια των ασκήσεων οι υπεύθυνοι των 
ασκήσεων οφείλουν να παρευρίσκονται στο Εργαστή¬ 
ριο. Οι φοιτητές σε καμιά περίπτωση δε μένουν μόνοι 
τους ασκούμενοι. 

Αρθρο 7 
Πόροι 

Οι πόροι του Εργαστηρίου προέρχονται από: 

1. Τα έσοδα από την παροχή υπηρεσιών, σύμφωνα με 
το άρθρο 3 παρ. 3 του Π.δ. 159/1984 (ΦΕΚ 53/Α'). 

2. Τις επενδύσεις ή την ιδιαίτερη περιουσία του ιδρύμα¬ 
τος, σύμφωνα με τις διατάξεις της κείμενης νομοθεσίας. 

3. Τ ις κληρονομιές, κληροδοτήματα, δωρεές και κάδε 
άλλη οικονομική ενίσχυση που προέρχεται από ημεδαπά 
ή αλλοδαπά φυσικά και νομικά πρόσωπα προς το ΕΚΠΑ 
για τους σκοπούς των Εργαστηρίων, εφόσον δεν τίθε¬ 
νται όροι που αντιβαίνουν στο σκοπό των Εργαστηρίων 
και του Πανεπιστημίου. 

4. Τα κονδύλια που προέρχονται από τα εθνικά, ευρω¬ 
παϊκά και διεθνή ερευνητικά προγράμματα. 

5. Δίδακτρα του ΜΔΕ με κατεύθυνση «Φαρμακολογία». 

Αρθρο 8 

Τηρούμενα βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

1. Βιβλίο πρωτοκόλλου 

2. Βιβλίο περιουσιακών στοιχείων 

3. Φάκελος οικονομικών στοιχείων για κάδε έτος 

4. Κατάλογος επιστημονικών βιβλίων, περιοδικών και 
οργάνων. 

5. Αρχείο ερευνητικών προγραμμάτων 

6. Κάδε άλλο βιβλίο ή στοιχείο που προβλέπεται από 
την ισχύουσα νομοθεσία ή κρίνεται απαραίτητο για τα 
Εργαστήρια. 

Αρθρο 9 

Χώρος εγκατάστασης 

Χώροι εγκατάστασης κάδε Εργαστηρίου είναι οι χώ¬ 
ροι που παραχωρούνται για τη διεξαγωγή του έργου 
του και ειδικότερα οι χώροι των ειδικών εγκαταστάσεων 
με τα όργανα και το λοιπό τεχνικό εξοπλισμό για τη 
διενέργεια των ερευνητικών προγραμμάτων και των 
εργαστηριακών ασκήσεων. 

Στο χώρο εγκατάστασης υπάρχει πινακίδα με τον 
τίτλο του Εργαστηρίου και το ονοματεπώνυμο του δι¬ 
ευθυντή. 

Άρθρο 10 
Έναρξη Ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2015 
Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 

-♦- 

Αριθμ. πράξης 129 (2) 

Ίδρυση Εργαστηρίου Παιδιατρικών Νοσηλευτικών Εφαρ¬ 
μογών στο Τμήμα Νοσηλευτικής της Σχολής Επιστη¬ 
μών Υγείας και έγκριση του εσωτερικού κανονισμού 
λειτουργίας του. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Το άρθ. 80 παρ. 24 του Ν. 4009/2011 όπως ισχύει με 
το άρθ. 96 του Ν. 4310/2014. 


2. Το άρθ. 7, παρ. 5 του Ν. 1268/1982 όπως αντικατα- 
στάθηκε με την παρ. 22γ του άρθ. 13 του Ν. 3149/2003. 

3. Την από 21-7-2015 απόφαση της Πανεπιστημιακής 
Συγκλήτου. 

4. Την από 10-6-2015 απόφαση της Κοσμητείας της 
Σχολής Επιστημών της Αγωγής. 

5. Την από 4-6-2015 απόφαση της Συνέλευσης του 
Τμήματος Νοσηλευτικής. 

6. Το γεγονός ότι το Εργαστήριο Παιδιατρικών Νο¬ 
σηλευτικών Εφαρμογών θα λειτουργεί αποκλειστικά με 
ίδιους πόρους και δεν θα βαρύνει τον προϋπολογισμό 
του Ιδρύματος, αποφασίζουμε: 

Αρθρο 1 
Ίδρυση 

Ιδρύεται στο Τμήμα Νοσηλευτικής της Σχολής Επιστη¬ 
μών Υγείας του Εθνικού και Καποδιστριακού Πανεπιστη¬ 
μίου Αθηνών Εργαστήριο Παιδιατρικών Νοσηλευτικών 
Εφαρμογών το οποίο θα εξυπηρετεί εκπαιδευτικές και 
ερευνητικές ανάγκες σε προπτυχιακό και μεταπτυχια¬ 
κό επίπεδο, καθώς και ανάγκες φροντίδας υγείας στο 
γνωστικό αντικείμενο Παιδιατρική Νοσηλευτική. Περι¬ 
λαμβάνει δε τις ακόλουθες Μονάδες: 

1. Μονάδα Κλινικονοσηλευτικών Εφαρμογών στην Παι¬ 
διατρική Νοσηλευτική 

2. Μονάδα Μελέτης - Εκπαίδευσης Παιδιών και Γονέων 
για την Διαχείριση Χρόνιων Νοσημάτων 

3. Μονάδα Μελέτης και Διαχείρισης Πόνου στα Παιδιά 

Αρθρο 2 
Σκοπός 

Το εργαστήριο μετά των μονάδων του έχει ως σκοπό: 

1. Την εκπαίδευση των φοιτητών σε προπτυχιακό και 
μεταπτυχιακό επίπεδο για την κάλυψη των διδακτικών 
και ερευνητικών αναγκών του Τμήματος Νοσηλευτι¬ 
κής, καθώς και των άλλων Τμημάτων του Εθνικού Κα- 
ποδιστριακού Πανεπιστημίου Αθηνών σε θέματα που 
εμπίπτουν στο γνωστικό αντικείμενο της Παιδιατρικής 
Νοσηλευτικής. 

2. Τη συνεχιζόμενη εκπαίδευση των παιδιατρικών 
νοσηλευτών με την οργάνωση προγραμμάτων επικε¬ 
ντρωμένων σε σύγχρονα νοσηλευτικά επιστημονικά 
δεδομένα για την απόκτηση γνώσεων και δεξιοτήτων, 
την ανάπτυξη κριτικής σκέψης, την κατανόηση και αντι¬ 
μετώπιση των προβλημάτων και αναγκών των νοσηλευ¬ 
όμενων παιδιών και των οικογενειών τους. 

3. Την οργάνωση εκπαιδευτικών προγραμμάτων με δυ¬ 
νατότητα πιστοποίησης, εξειδίκευσης των παιδιατρικών 
νοσηλευτών σε διάφορα γνωστικά αντικείμενα (νεανικός 
διαβήτης, βρογχικό άσθμα, κυστική ίνωση κ.λπ.) για την 
παροχή εξατομικευμένης νοσηλευτικής φροντίδας στο 
νοσηλευόμενο παιδί. 

4. Την οργάνωση και διεξαγωγή κλινικών, πειραμα¬ 
τικών και ερευνητικών προγραμμάτων με σκοπό την 
εφαρμογή σύγχρονων μεθόδων και τεχνικών για την 
ανάπτυξη νοσηλευτικών προτύπων και την τεκμηρίωση 
της παρεχόμενης φροντίδας. 

5. Τη συνεργασία με ερευνητικά κέντρα και ακαδη¬ 
μαϊκά ιδρύματα της ημεδαπής και αλλοδαπής καθώς 
και με επιστημονικές ενώσεις με στόχο την ανταλλαγή 
γνώσεων σε συναφή αντικείμενα. 

6. Τη διοργάνωση επιστημονικών δραστηριοτήτων 
όπως διαλέξεις, ημερίδες, συνέδρια, συμπόσια και άλ- 

λων εκδηλώσεων που προάγουν την Παιδιατρική Νο¬ 
σηλευτική. 

7. Την παροχή υπηρεσιών σε ιδιώτες (παιδιά, γονείς) 
κατά τα προβλεπόμενα στο Π.δ. 159/1984 (ΦΕΚ 53/Α') 
«Προϋποθέσεις παροχής υπηρεσιών από τα Πανεπιστη¬ 
μιακά Εργαστήρια σε ιδιώτες και κάθε νομικής μορφής 
οργανισμούς». 

Ειδικότερα οι σκοποί των Μονάδων του Εργαστηρίου 
είναι οι ακόλουθοι: 

Α. Η Μονάδα Κλινικονοσηλευτικών Εφαρμογών στην 
Παιδιατρική Νοσηλευτική έχει ως σκοπό: 

1. Την προαγωγή της παρεχόμενης νοσηλευτικής φρο¬ 
ντίδας με την εκπαίδευση των φοιτητών του Τμήμα¬ 
τος Νοσηλευτικής σε προπτυχιακό και μεταπτυχιακό 
επίπεδο καθώς και των επαγγελματιών παιδιατρικών 
νοσηλευτών στην νοσηλευτική εκτίμηση και σχεδιασμού 
τυποποιημένης νοσηλευτικής φροντίδας. 

2. Την τεκμηρίωση της παρεχόμενης νοσηλευτικής 
φροντίδας με την ανάπτυξη και εφαρμογή πρωτοκόλ¬ 
λων, κατευθυντήριων οδηγιών, κλιμάκων και έντυπων 
καταγραφής των νοσηλευτικών ευρημάτων της αξιολό¬ 
γησης των νοσηλευτικών προβλημάτων των νοσηλευο- 
μένων παιδιών και των οικογενειών τους. 

3. Την ανάπτυξη, οργάνωση και διεξαγωγή προγραμ¬ 
μάτων διδασκαλίας, μελετών και έρευνας σχετικά με 
την πρότυπη νοσηλευτική φροντίδα σε παιδιά με εξει- 
δικευμένες ανάγκες στα πλαίσια των δραστηριοτήτων 
της εν λόγω μονάδας. 

4. Τη συνεργασία με άλλους πανεπιστημιακούς ορ¬ 
γανισμούς, ερευνητικά κέντρα καθώς και ακαδημαϊκά 
ιδρύματα ημεδαπής και αλλοδαπής, εφόσον οι επιστη¬ 
μονικοί στόχοι συμπίπτουν, συμβαδίζουν και αλληλοσυ- 
μπληρώνονται με εκείνους της εν λόγω μονάδας. 

5. Την διοργάνωση επιστημονικών διαλέξεων, ημερί¬ 
δων, σεμιναρίων συμποσίων και άλλων επιστημονικών 
εκδηλώσεων που προάγουν και βελτιώνουν την ποιό¬ 
τητα της παρεχόμενης φροντίδας. 

6. Την παροχή συμβουλευτικών και άλλων υπηρεσιών 
φροντίδας υγείας όταν και όποτε ζητείται συγκεκριμένη 
συνδρομή σε θέματα που σχετίζονται με το συγκεκρι¬ 
μένο εργαστήριο. 

Β. Η Μονάδα Μελέτης - Εκπαίδευσης Παιδιών και Γονέ- 
ων γα τη Διαχείριση Χρόνιων Νοσημάτων έχει ως σκοπό: 

1. Την προαγωγή της εξειδικευμένης διαχείρισης των 
προβλημάτων και αναγκών των παιδιών και των οικο¬ 
γενειών τους με δυνατότητα παροχής ολιστικής φρο¬ 
ντίδας του παιδιού με χρόνιο νόσημα στο νοσοκομείο 
ή το σπίτι. 

2. Την ανάπτυξη, οργάνωση και διεξαγωγή διεπιστη¬ 
μονικών εκπαιδευτικών προγραμμάτων σε εξειδικευμένα 
γνωστικά αντικείμενα που αφορούν τη φροντίδα παιδιών 
με χρόνια νοσήματα (νεανικός διαβήτης, κυστική ίνωση, 
βρογχικό άσθμα χρόνια νεφρική ανεπάρκεια, καρκίνος) 
καθώς και των οικογενειών τους για την κατανόηση των 
ιδιαιτεροτήτων της παρεχόμενης φροντίδας. 

3. Τη δυνατότητα παροχής πιστοποίησης της επάρ¬ 
κειας εξειδικευμένων γνώσεων και δεξιοτήτων σε επαγ- 
γελματίες παιδιατρικούς νοσηλευτές σε εξειδικευμένα 
γνωστικά αντικείμενα προκειμένου να αναλαμβάνουν 
την φροντίδα και την εκπαίδευση συγκεκριμένων ομά¬ 
δων παιδιών με χρόνιο νόσημα και των γονέων τους. 

4. Την εφαρμογή νοσηλευτικών πρωτοκόλλων και κα¬ 
τευθυντήριων οδηγιών, την ανάπτυξη πολιτικής, πρότυ¬ 


πων και στρατηγικών παροχής φροντίδας σε παιδιά και 
εφήβους με χρόνιο νόσημα. 

5. Την ερευνητική αναζήτηση νέων δεδομένων και 
εφαρμογή των καινοτομιών στη φροντίδα των παιδιών 
και των οικογενειών τους. 

6. Τη συνεργασία με άλλους πανεπιστημιακούς ορ¬ 
γανισμούς και φορείς, ερευνητικά κέντρα, ακαδημαϊκά 
ιδρύματα ημεδαπής και αλλοδαπής, καθώς και με επι¬ 
στημονικές ενώσεις εφόσον οι επιστημονικοί στόχοι 
συμπίπτουν, συμβαδίζουν και αλληλοσυμπληρώνονται 
με εκείνους της εν λόγω μονάδας. 

7. Την οργάνωση προγραμμάτων ενημέρωσης της 
κοινότητας προκειμένου να ευαισθητοποιηθούν στις 
ανάγκες και τα προβλήματα των παιδιών με χρόνια 
νοσήματα ώστε να αποκτήσουν θετική στάση απέναντι 
τους. 

8. Τη διοργάνωση προγραμμάτων εκπαίδευσης των 
παιδιών και των γονέων τους για την ανάπτυξη δεξιο¬ 
τήτων αυτοδιαχείρισης και φροντίδας της νόσου στο 
σπίτι. 

Γ. Η Μονάδα Μελέτης και Διαχείρισης Πόνου στα Παι¬ 
διά έχει ως σκοπό: 

1. Την εκπαίδευση των φοιτητών σε προπτυχιακό και 
μεταπτυχιακό επίπεδο, την κάλυψη των διδακτικών και 
ερευνητικών αναγκών του Τμήματος Νοσηλευτικής, σε 
θέματα που αφορούν τη διαχείριση του οξέος και χρό¬ 
νιου πόνου στα παιδιά. 

2. Την εκπαίδευση των παιδιατρικών νοσηλευτών με 
ανάπτυξη προγραμμάτων επικεντρωμένα στην διαχείρι¬ 
ση του παιδικού πόνου έχοντας σαν στόχο, την υιοθέτη¬ 
ση και εφαρμογή εργαλείων εκτίμησης, την εφαρμογή 
πρωτοκόλλων χορήγησης αναλγητικών και μεθόδων μη 
φαρμακευτικής αντιμετώπισης. 

3. Την ανάπτυξη, οργάνωση και διεξαγωγή διεπιστη¬ 
μονικών εκπαιδευτικών προγραμμάτων και δημιουργία 
εκπαιδευτικού ενημερωτικού υλικού σχετικά με τις τε¬ 
χνικές και μεθόδους για την αποτελεσματική αντιμε¬ 
τώπιση του πόνου. 

4. Την προαγωγή της νοσηλευτικής έρευνας σε συνερ¬ 
γασία με άλλους επιστημονικούς φορείς, επιστημονικές 
ενώσεις, ερευνητικά κέντρα καθώς και με ακαδημαϊκά 
ιδρύματα ημεδαπής και αλλοδαπής, που κύρια δραστη¬ 
ριότητα τους είναι η διαχείριση του παιδικού πόνου. 

5. Τη διοργάνωση επιστημονικών διαλέξεων, ημερί¬ 
δων, σεμιναρίων συμποσίων και άλλων επιστημονικών 
εκδηλώσεων καθώς και πραγματοποίησης δημοσιεύ¬ 
σεων, εκδόσεων και πρόσκλησης Ελλήνων και ξένων 
αναγνωρισμένων επιστημόνων στο εν λόγω γνωστικό 
αντικείμενο. 

6. Την εκπαίδευση των παιδιών και των γονέων τους 
για την αντιμετώπιση του πόνου στο σπίτι. 

Αρθρο 3 
Προσωπικό 

Το εργαστήριο στελεχώνεται από καθηγητές και Λέ¬ 
κτορες νοσηλευτικής του Τμήματος Νοσηλευτικής της 
Σχολής Επιστημών Υγείας του Εθνικού και Καποδιστρι- 
ακού Πανεπιστημίου Αθηνών, που το γνωστικό αντικεί¬ 
μενο της θέσης που κατέχουν εμπίπτει στα διδακτικά, 
ερευνητικά και κλινικά αντικείμενα των επί μέρους μο¬ 
νάδων του εργαστηρίου, από μέλη του Ειδικού Τεχνικού 
Εργαστηριακού Προσωπικού (Ε.Τ.Ε.Π.), από μέλη του 
Εργαστηριακού Διδακτικού Προσωπικού (Ε.ΔΙ.Π.), καθώς 

και από μέλη του λοιπού επιστημονικού προσωπικού και 
του διοικητικού προσωπικού που τοποθετούνται στο 
εργαστήριο με τη διαδικασία των άρθρων 4 παρ. 1 (δ) 
του Ν. 2083/1992 και 13 παρ. 36 του Ν. 2817/2000 «Εκπαί¬ 
δευση των ατόμων με ειδικές εκπαιδευτικές ανάγκες 
και άλλες διατάξεις» (ΦΕΚ 78/Α') αντίστοιχα. 

Αρθρο 4 

Διοίκηση - Αρμοδιότητες 

1. Το εργαστήριο διευθύνεται από καθηγητή νοση¬ 
λευτικής του Τμήματος Νοσηλευτικής του Εθνικού και 
Καποδιστριακού Πανεπιστημίου Αθηνών που ορίζεται με 
τη διαδικασία που ορίζουν οι διατάξεις του άρθρου 28 
παρ. 22 του Ν. 2083/1992. 

2. Ο Διευθυντής ασκεί τις αρμοδιότητες που ορίζο¬ 
νται στο άρθρο 7 του Ν. 1268/1982 μεταξύ των οποίων 
περιλαμβάνονται ο συντονισμός του διδακτικού (προ¬ 
πτυχιακού - μεταπτυχιακού) και ερευνητικού έργου 
του εργαστηρίου, η κατάρτιση και υποβολή στη Γενική 
Συνέλευση του Τμήματος του ετήσιου προγράμματος 
λειτουργίας του εργαστηρίου και η μέριμνα για την 
τήρηση του, η μέριμνα για τη στελέχωση, την οικονομική 
διαχείριση και την κατανομή των χώρων του εργαστηρί¬ 
ου, η εισήγηση στη Γ ενική Συνέλευση του Τ μήματος για 
τον ορισμό των υπευθύνων για τα αναλώσιμα υλικά και 
τον κινητό εξοπλισμό και η υπογραφή κάθε εγγράφου. 

3. Ο Διευθυντής του εργαστηρίου, θα μπορεί να ορίζει 
επιστημονικό υπεύθυνο μέλος ΔΕΠ ή άλλο επιστήμονα, 
ο οποίος θα έχει εξειδικευμένα προσόντα, σχετικά με 
το αντικείμενο των Μονάδων. 

Αρθρο 5 

Εγκατάσταση - Λειτουργία 

Ι.Το εργαστήριο και οι μονάδες του λειτουργούν κατά 
τις εργάσιμες ημέρες και ώρες σύμφωνα με τον κανο¬ 
νισμό του Εθνικού και Καποδιστριακού Πανεπιστημίου 
Αθηνών και σε χώρους που παραχωρούνται σ’ αυτό για 
την εγκατάσταση των οργάνων και του λοιπού τεχνι¬ 
κού εξοπλισμού που είναι αναγκαίος για τη διενέργεια 
των εργαστηριακών ασκήσεων και των ερευνητικών 
προγραμμάτων. Στο χώρο εγκατάστασης τοποθετείται 
πινακίδα με τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ' αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους, καθώς και στην προστασία των οργάνων και 
εγκαταστάσεων του εργαστηρίου από βλάβες. 

4. Η χρησιμοποίηση ειδικών οργάνων κάθε εργαστη¬ 
ρίου επιτρέπεται μόνο στο προσωπικό του ή άλλους 
ερευνητές που έχουν ειδική επί των οργάνων αυτών 
εκπαίδευση και εξουσιοδότηση από το διευθυντή αυτού. 
Κινητά όργανα και σκεύη, τα οποία παραδίδονται για 
τη διεξαγωγή εργασιών, επιστρέφονται, μετά τη χρησι¬ 
μοποίηση τους στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα 
του Τ μήματος είναι δυνατή η πρόσληψη επιστημόνων σε 


τομείς σχετικούς με τις διδακτικές και ερευνητικές δρα¬ 
στηριότητες του εργαστηρίου, σύμφωνα με την ισχύουσα 
νομοθεσία (άρθρα 18 Ν. 1268/1982, 5 του Π.δ. 407/1980 
(ΦΕΚ 112/Α') και παρ. 1 εδ. Δ' του Ν. 1674/1986 (ΦΕΚ 203/Α'). 

Αρθρο 6 

Έσοδα 

Τα έσοδα κάθε εργαστηρίου προέρχονται από: 

1. Την υλοποίηση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

2. Τη διάθεση ερευνητικών και εν γένει επιστημονικών 
προϊόντων. 

3. Την παροχή υπηρεσιών σύμφωνα με το άρθρο 3 
παρ. 3 του Π.δ. 159/1984. 

4. Τις ειδικές εισφορές και χρηματοδοτήσεις από δι¬ 
εθνείς οργανισμούς δημόσιες ή ιδιωτικές επιχειρήσεις 
και νομικά ή φυσικά πρόσωπα και 

5. Τις κληρονομιές, τις δωρεές και τις κληροδοσί¬ 
ες που παραχωρούνται στο Εθνικό και Καποδιστριακό 
Πανεπιστήμιο Αθηνών για τους σκοπούς του οικείου 
εργαστηρίου. 

Το εργαστήριο και οι μονάδες του δεν θα επιφέρουν 
καμία δαπάνη, διότι τα έξοδα λειτουργίας τους θα κα¬ 
λύπτονται από ίδιους πόρους και δεν θα βαρύνουν τον 
προϋπολογισμό του Ιδρύματος. 

Αρθρο 7 

Τηρούμενα βιβλία 

Για τις ανάγκες του εργαστηρίου και της κάθε μονάδας 
τηρούνται τα ακόλουθα βιβλία και στοιχεία: βαθμολόγια 
φοιτητών, βιβλίο περιουσιακών στοιχείων, φάκελος οικο¬ 
νομικών στοιχείων κάθε έτους, κατάλογος επιστημονικών 
βιβλίων, περιοδικών και οργάνων, αρχείο ερευνητικών 
προγραμμάτων, βιβλίο μεταβολών προσωπικού, πρωτό¬ 
κολλο, εισερχομένων και εξερχόμενων εγγράφων. 

Με απόφαση του διευθυντή μπορεί να τηρείται και 
κάθε άλλο βιβλίο ή στοιχείο που προβλέπεται από ει¬ 
δικές διατάξεις. 

Αρθρο 8 
Έναρξη Ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2015 
Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 

-♦- 

Αριθμ. πράξης 131 (3) 

Ίδρυση Εργαστηρίου Δημοσιογραφικών Σπουδών και 
Επικοινωνιακών Εφαρμογών στο Τμήμα Επικοινωνί¬ 
ας και Μέσων Μαζικής Ενημέρωσης της Σχολής Οι¬ 
κονομικών και Πολιτικών Επιστημών και έγκριση του 
εσωτερικού κανονισμού λειτουργίας του. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Το άρθ. 80 παρ. 24 του Ν. 4009/2011 όπως ισχύει με 
το άρθ. 96 του Ν. 4310/2014. 

2. Το άρθ. 7, παρ. 5 του Ν. 1268/1982 όπως αντικατα- 
στάθηκε με την παρ. 22γ του άρθ. 13 του Ν. 3149/2003. 

3. Την από 31-8-2015 απόφαση της Πανεπιστημιακής 
Συγκλήτου. 

4. Την από 21-7-2015 απόφαση της Κοσμητείας της 
Σχολής Οικονομικών και Πολιτικών Εφαρμογών. 

5. Την από 30-6-2015 απόφαση της Συνέλευσης του 
Τμήματος Επικοινωνίας και Μέσων Μαζικής Ενημέρω¬ 
σης. 

6. Το γεγονός ότι το Εργαστήριο Δημοσιογραφικών 
Σπουδών και Επικοινωνιακών Εφαρμογών θα λειτουργεί 
αποκλειστικά με ιδίους πόρους και δεν θα βαρύνει τον 
προϋπολογισμό του Ιδρύματος, αποφασίζουμε: 

Άρθρο 1 
Ιδρυση 

Ιδρύεται στο Τμήμα Επικοινωνίας και Μέσων Μαζικής 
Ενημέρωσης της Σχολής Οικονομικών και Πολιτικών Επι¬ 
στημών του Εθνικού και Καποδιστριακού Πανεπιστημίου 
Αθηνών το Εργαστήριο Δημοσιογραφικών Σπουδών και 
Επικοινωνιακών Εφαρμογών το οποίο εξυπηρετεί: 

- ακαδημαϊκές και ερευνητικές ανάγκες στα αντικεί¬ 
μενα που εντάσσονται στη θεματική του εργαστηρίου, 

- εποπτεία άσκησης προπτυχιακών και μεταπτυχιακών 
φοιτητών/τριών, 

- ανάπτυξη εκπαιδευτικού και ερευνητικού υλικού. 

Το εργαστήριο αυτό θα λειτουργεί συνεργατικά και 

αλληλο-υποστηρικτικά με τις δομές που διαθέτει ή/ 
και θα δημιουργήσει το Τμήμα Επικοινωνίας και Μέσων 
Μαζικής Ενημέρωσης σε σχέση τη δομή, λειτουργία και 
εφαρμογές του δημοσιογραφικού πεδίου οι οποίες κρί- 
νονται απαραίτητες για την ανάπτυξη της έρευνας, της 
άσκησης των φοιτητών και της παραγωγής ερευνητικού 
και εκπαιδευτικού υλικού στα πεδία που εντάσσονται 
στην θεματική του εργαστηρίου. 

Άρθρο 2 
Σκοπός 

Το εργαστήριο έχει ως αποστολή: 

1. Την κάλυψη, σε προπτυχιακό και μεταπτυχιακό επί¬ 
πεδο, των διδακτικών και ερευνητικών αναγκών του 
Τμήματος Επικοινωνίας και Μέσων Μαζικής Ενημέρω¬ 
σης, καθώς και άλλων Τμημάτων του Εθνικού και Κα- 
ποδιστριακού Πανεπιστημίου Αθηνών σε θέματα που 
εμπίπτουν στα αντικείμενα δραστηριότητας του ερ¬ 
γαστηρίου, όπως αυτά προσδιορίζονται στο άρθρο 1 
του παρόντος. 

2. Τη συνεργασία κάδε μορφής με Κέντρα Ερευνών 
και Ακαδημαϊκά Ιδρύματα της ημεδαπής και αλλοδα¬ 
πής, εφόσον οι επιστημονικοί στόχοι συμπίπτουν, συμ¬ 
βαδίζουν και αλληλοσυμπληρώνονται με εκείνους του 
εργαστηρίου. 

3. Την ανάπτυξη του εργαστηριακού χαρακτήρα των 
σπουδών προκειμένου οι φοιτητές/τριες να εξοικειώ¬ 
σουν με την επίλυση ρεαλιστικών προβλημάτων. 

4. Την εποπτεία της άσκησης και την εκπαίδευση των 
φοιτητών/τριών προπτυχιακών και μεταπτυχιακών προ¬ 
γραμμάτων. 

5. Την παραγωγή εκπαιδευτικού και ερευνητικού υλι¬ 
κού 

6. Την εξυπηρέτηση κοινωνικών και εκπαιδευτικών 
αναγκών, όταν και όποτε ζητείται συγκεκριμένη συν¬ 
δρομή, που εντάσσεται στην δεματική του εργαστηρίου. 


7. Την επιδίωξη συνεργασίας στον τομέα της έρευ¬ 
νας και της διδασκαλίας με μέλη των τμημάτων του 
Πανεπιστημίου Αθηνών καθώς επίσης και των λοιπών 
Ανωτάτων Εκπαιδευτικών Ιδρυμάτων της ημεδαπής και 
της αλλοδαπής. 

8. Την οργάνωση επιστημονικών διαλέξεων, ημερίδων, 
σεμιναρίων, συμποσίων, συνεδρίων και άλλων επιστημο¬ 
νικών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων 
αναγνωρισμένων επιστημόνων. 

9. Την παροχή υπηρεσιών σε ιδιώτες κατά τα προβλε- 
πόμενα στο Π.δ. 159/1984 (Α'/53). 

Αρθρο 3 
Προσωπικό 

Το εργαστήριο στελεχώνεται από καθηγητές και Λέ¬ 
κτορες του Τμήματος Επικοινωνίας και Μέσων Μαζικής 
Ενημέρωσης, που το γνωστικό αντικείμενο της δέσης 
που κατέχουν σχετίζεται με τα διδακτικά και ερευνητικά 
ενδιαφέροντα του εργαστηρίου, από μέλη ΕΕΠ, από 
μέλη του Ειδικού Τεχνικού Εργαστηριακού Προσωπι¬ 
κού (Ε.Τ.Ε.Π.), από μέλη ΕΔΙΠ καθώς και από μέλη του 
λοιπού επιστημονικού προσωπικού και του διοικητικού 
προσωπικού που τοποθετούνται στο εργαστήριο με τη 
διαδικασία των άρθρων 4 παρ. 1 (δ) του Ν. 2083/1992 
(ΦΕΚ 159/1992/τ.Α') και του άρθρου 13 παρ. 3β του 
Ν. 2817/2000 (ΦΕΚ 78/2000/τ.Α') αντίστοιχα. 

Αρθρο 4 

Διοίκηση - Αρμοδιότητες 

1. Το εργαστήριο διευθύνεται από καθηγητή του Τμή¬ 
ματος Επικοινωνίας και Μέσων Μαζικής Ενημέρωσης της 
Σχολής Οικονομικών και Πολιτικών Επιστημών του Εθνικού 
και Καποδιστριακού Πανεπιστημίου Αθηνών, που ορίζεται 
με τη διαδικασία που ορίζουν οι διατάξεις του άρθρου 28 
παρ. 22 του Ν. 2083/1992 (ΦΕΚ 159/92 τ.Α') όπως συμπλη¬ 
ρώθηκε με την παρ.5 του άρθρου 12 του Ν. 3685/2008. 

Ο διευθυντής του εργαστηρίου ασκεί τις αρμοδιότη¬ 
τες που ορίζονται στο άρθρο 7 του Ν. 1268/1982, μεταξύ 
των οποίων περιλαμβάνονται ο συντονισμός του διδα¬ 
κτικού (προπτυχιακού-μεταπτυχιακού) και ερευνητικού 
έργου του εργαστηρίου, η κατάρτιση και υποβολή στη 
Συνέλευση του Τμήματος του ετήσιου προγράμματος 
λειτουργίας του εργαστηρίου και η μέριμνα για την 
τήρηση του, η μέριμνα για τη στελέχωση, την οικο¬ 
νομική διαχείριση και την κατανομή των χώρων του 
εργαστηρίου, η υποβολή του ετήσιου απολογισμού των 
δραστηριοτήτων του, η εισήγηση στη Συνέλευση του 
Τμήματος για τον ορισμό των υπευθύνων για τα ανα¬ 
λώσιμα υλικά και τον κινητό εξοπλισμό, η υπογραφή 
κάδε εγγράφου που διακινεί και γενικά η ευθύνη για 
την ομαλή λειτουργία του Εργαστηρίου. 

2. Στο πλαίσιο του εργαστηρίου μετά από πρόταση 
των καθηγητών και Λεκτόρων που εντάσσονται σε αυτό 
δημιουργούνται μονάδες που αποσκοπούν στην καλύ¬ 
τερη διεξαγωγή του έργου του. Ο διευθυντής προέρ¬ 
χεται από τις διαφορετικές μονάδες του εργαστηρίου 
εκ περιτροπής. 

Αρθρο 5 

Εγκατάσταση-Λειτουργία 

1. Το εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Εθνικού 

και Καποδιστριακού Πανεπιστημίου Αθηνών και σε χώ¬ 
ρους που παραχωρούνται σ' αυτό για την εγκατάσταση 
των οργάνων και του λοιπού τεχνικού εξοπλισμού που 
είναι αναγκαίος για τη διενέργεια των εργαστηριακών 
ασκήσεων και των ερευνητικών προγραμμάτων. Στο 
χώρο εγκατάστασης τοποθετείται πινακίδα με τον τίτλο 
του εργαστηρίου. 

2. Ο διευθυντής ενημερώνεται πριν από τη διεξαγωγή 
κάδε εργασίας, που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους, καθώς και στην προστασία των οργάνων και 
εγκαταστάσεων του εργαστηρίου από βλάβες. 

4. Η χρησιμοποίηση ειδικών οργάνων του εργαστη¬ 
ρίου επιτρέπεται μόνο στο προσωπικό του ή άλλους 
ερευνητές, που έχουν ειδική επί των οργάνων αυτών εκ¬ 
παίδευση και εξουσιοδότηση από τον διευθυντή αυτού. 
Κινητά όργανα και σκεύη, τα οποία παραδίδονται για 
την διεξαγωγή εργασιών, επιστρέφονται, μετά τη χρησι¬ 
μοποίηση τους, στην κατάσταση που είχαν παραδοθεί. 

5. Με εισήγηση του διευθυντή στα αρμόδια όργανα 
του Τμήματος είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες του εργαστηρίου, σύμφωνα με την 
ισχύουσα νομοθεσία. 

Άρθρο 6 
Έσοδα 

Τα έσοδα του εργαστηρίου προέρχονται από: 

1. Την παροχή υπηρεσιών, σύμφωνα με το άρθρο 3 
παρ.3 του Π.δ. 159/1984 (Α' 53). 


2. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων. 

3. Τη διάθεση ερευνητικών και εν γένει επιστημονικών 
προϊόντων. 

4. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα και 

5. Τ ις κληρονομιές, τις δωρεές και τις κληροδοσίες 
που καταλείπονται για τους σκοπούς του εργαστηρίου. 

6. Συνέδρια και εκπαιδευτικά σεμινάρια. 

7. Από κάδε άλλη νόμιμη πηγή. 

Αρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: 

1. Βιβλίο περιουσιακών στοιχείων. 

2. Φάκελος οικονομικών στοιχείων για κάδε έτος. 

3. Κατάλογος επιστημονικών βιβλίων, περιοδικών, ορ¬ 
γάνων και ηλεκτρονικών υπολογιστών. 

4. Πρωτόκολλο διακίνησης αλληλογραφίας και εγ¬ 
γράφων. 

5. Κάθε άλλο βιβλίο ή στοιχείο που προβλέπεται από 
την ισχύουσα νομοθεσία ή κρίνεται απαραίτητο για το 
εργαστήριο. 

Αρθρο 8 
Έναρξη Ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2015 
Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 

